《住金塔寺十四首 其五》
明代·释函可

四月五月间，畦蔬摘有馀。口腹亦何厌，贪得无贤愚。

言采岸边菌，兼采水中蒲。菌味既已别，蒲根更复殊。

岭南金竹笋，恍惚可与俱。十年忆乡土，口嚼心踌躇。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。